7 दिन बाद भी एफआईआर दर्ज की ना जुर्माने का नोटिस स्वीकार किया
7दिन पहले पॉवरकाम की ओर से फोकल प्वाइंट चौकी में बिजली चोरी के पकड़े गए मामले में लिखित तौर पर एंटी थैफ्ट थाना लुधियाना को एफआईआर दर्ज कराने की दरखास्त पर पुलिस ने ठेंगा दिखाते अपने मुलाजिमों पर एफआई दर्ज ही नहीं की और ना ही 3.90 लाख की पैनल्टी का संबंधित चौकी इंचार्ज ने नोटिस रिसीव किया। एंटी थैफ्ट थाने के प्रभारी का कहना था कि पावरकॉम के अधिकारी ने दरखास्त में ठीक से तथ्य ही नहीं दिए।
फोकल प्वाइंट चौकी जहां पुलिस ने बिजली चोरी पकड़ी थी।
एसएसपी को कॉपी भेजी है
^बिजलीचोरी के मामले में फोकल प्वाइंट चौकी प्रभारी को 3.54 लाख की पैनल्टी और 35 हजार कम्पाउंडिंग फीस भरने को दो बार पावरकॉम कर्मी से स्वीकार नहीं किया तो अब उन्हें यह नोटिस रजिस्टर्ड डाक द्वारा भेजा गया है और इसकी कॉपी एसएसपी मोगा को भी भेजी है। राजीवपिपलानी, एसडीओ पावरकॉम
एसई ने यह कहा था
^विभागीयगणना के बाद थाना फोकल प्वायंट को जुर्माना किया गया है। जिसका संबंधित अधिकारी को नोटिस जारी कर दिया गया है। थाना प्रभारी के खिलाफ एफआईआर दर्ज कराने को एंटी थैफ्ट थाना लुधियाना को लिख कर भेज दिया है। बिजली चोरी की एफआईआर पॉवरकाम के लुधियाना स्थित थाने में दर्ज होगी और वहीं से कार्रवाई होगी। इंदरजीतसिंह, सुपरिटेंडेंट इंजीनियर पावरकॉम
पॉवरकाम के सबअर्बन डिविजन के एसडीओ राजीव पिपलानी ने 27 फरवरी, 2017 को थाना फोकल प्वाइंट चौकी में पुलिस विभाग की ओर से बिजली चोरी करने के आरोप में 3 लाख 90 हजार के करीब की पैनल्टी डालते हुए एक दरखास्त पावरकॉम के लुधियाना में स्थित एंटी थैफ्ट थाने में एफआईआर दर्ज करने को भेज दी थी। इस संबंधी उन्होंने इससे कुछ दिन पहले कार्रवाई करते हुए मोगा के फोकट प्वाइंट में स्थित थाने में हो रही बिजली चोरी के मामले को पकड़ा था। वहां बिजली के मीटर के बिना सीधे खंभे से तार जोड़कर बिजली की सप्लाई ली जा रही थी।
^फोकल प्वाइंट स्थित चौकी के खिलाफ अभी तक एफआईआर दर्ज नहीं की गई है, क्योंकि पॉवरकाम द्वारा भेजी दरखास्त में काफी कमियां पाई गई। उनको इन्हे दूर करके मांगी जानकारी के मुताबिक दोबारा एफआईआर करने को कहा है। दोबारा दरखास्त आने के बाद ही अगली कार्रवाई की जाएगी। जयइकबाल, थाना इंचार्ज, एंटी थैफ्ट
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva